**Budapest Főváros II. Kerületi Önkormányzat**

**Gazdasági és Tulajdonosi Bizottság**

**4/2020.**

**JEGYZŐKÖNYV**

**Készült:** A Gazdasági és Tulajdonosi Bizottság 2020. július 7-i rendkívüli ülésén 9:45 órai kezdettel a Budapest II. kerületi Polgármesteri Hivatal, Budapest II. kerület Mechwart liget 1. földszinti nagytárgyalójában.

**Jelen vannak:** **érkezett**

dr. Biró Zsolt bizottsági elnök 9:45

Besenyei Zsófia bizottsági tag 9:45

Kiss Roland bizottsági tag 9:45

dr. Sánta Zsófia bizottsági tag 9:45

dr. Láng Orsolya meghívott

Szabó Gyula meghívott

dr. Szabó Réka meghívott az 1. napirendi ponthoz

Kertész Anna jegyzőkönyvvezető

Dr. Biró Zsolt, a Gazdasági és Tulajdonosi Bizottság elnöke (a továbbiakban: Elnök) megállapítja, hogy a Bizottság 7 tagja közül 4 tag van jelen, a Bizottság határozatképes, majd az ülést 9:45 órai kezdettel megnyitja.

Elnök javaslatot tesz a jegyzőkönyv hitelesítőre dr. Sánta Zsófia bizottsági tag személyében, majd a javaslatot szavazásra bocsátja.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Ker. Önkormányzat Gazdasági és**

**Tulajdonosi Bizottságának 106/2020.(VII.7.) határozata**

A Gazdasági és Tulajdonosi Bizottság úgy dönt, hogy a jelen jegyzőkönyv hitelesítésével dr. Sánta Zsófia bizottsági tagot bízza meg.

(4 bizottsági tag van jelen, 4 igen, 0 nem, 0 tartózkodás)

Elnök szavazásra bocsátja a napirend összeállítására vonatkozó javaslatot.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Ker. Önkormányzat Gazdasági és**

**Tulajdonosi Bizottságának 107/2020.(VII.7.) határozata**

A Gazdasági és Tulajdonosi Bizottság úgy dönt, hogy a napirendet az alábbiak szerint fogadja el:

1. Javaslat a Képviselő-testület 2020. II. félévi munkaprogramjára
2. Javaslat a Budapest Főváros II. Kerületi Önkormányzat 197/2013.(VI.25.) és 76/2020.(III.12.) képviselő-testületi határozatainak módosítására

(4 bizottsági tag van jelen, 4 igen, 0 nem, 0 tartózkodás)

**Napirend 1. pont**

Javaslat a Képviselő-testület 2020. II. félévi munkaprogramjára

Előterjesztő: dr. Murai Renáta a Jegyzői Igazgatóság igazgatója

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Ker. Önkormányzat Gazdasági és**

**Tulajdonosi Bizottságának 108/2020.(VII.7.) határozata**

A Gazdasági és Tulajdonosi Bizottság javasolja a Képviselő-testületnek a 2020. év II. félévre vonatkozó munkaprogramjának az elfogadását.

**Felelős:** polgármester

**Határidő:** 2020. július 7-i képviselő-testületi ülés

(4 bizottsági tag van jelen, 4 igen, 0 nem, 0 tartózkodás)

**Napirend 2. pont**

Javaslat a Budapest Főváros II. Kerületi Önkormányzat 197/2013.(VI.25.) és 76/2020.(III.12.) képviselő-testületi határozatainak módosítására

Előterjesztő: dr. Láng Orsolya, a Vagyonhasznosítási és Ingatlan-nyilvántartási Osztály osztályvezetője

**Budapest Főváros II. Ker. Önkormányzat Gazdasági és**

**Tulajdonosi Bizottságának 109/2020.(VII.7.) határozata**

A Bizottság javasolja a Képviselő-testületnek, hogy a 197/2013.(VI.25.) határozatát és a 113/2020.(IV.01.) képviselő-testületi határozattal megerősített 76/2020.(III.12.) határozatát módosítsa és a határozatok egyéb rendelkezéseinek fenntartása mellett ingyenesen, közfeladat ellátása céljából, vagyonhasznosítási szerződés keretében a Fény Utcai Piac Beruházó, Szervező és Üzemeltető Korlátolt Felelősségű Társaság hasznosításába adja a Budapest Főváros II. Kerületi Önkormányzat tulajdonában álló, Budapest II. kerület, belterület 13047/3/A/1 hrsz-ú, 1026 Budapest, Szilágyi Erzsébet fasor 45. lh:A. szám alatt található földszinti helyiséget, ezzel egyidejűleg a Fény Utcai Piac Beruházó, Szervező és Üzemeltető Korlátolt Felelősségű Társaság részére hasznosításra átadott ingatlanok köréből vegye ki a Budapest Főváros II. Kerületi Önkormányzat tulajdonában álló, Budapest II. kerület, belterület 13295/10/A/3 hrsz-ú, 1024 Budapest, Keleti Károly u. 11. szám alatt található, valamint a Budapest II. kerület, belterület 13387/1/A/5 hrsz-ú, 1024 Budapest, Margit krt. 9. I. em. 2. szám alatt található helyiségeket.

A Bizottság egyúttal javasolja a Képviselő-testületnek, hatalmazza fel a Polgármestert, hogy a 2013. június 28. napján kelt és 2020. március 25. napján módosított vagyonhasznosítási szerződés módosítását a Fény Utcai Piac Beruházó, Szervező és Üzemeltető Korlátolt Felelősségű Társasággal a Budapest Főváros II. Kerületi Önkormányzat tulajdonos nevében aláírja.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét a szükséges intézkedés megtételére.

**Felelős:** Szabó Gyula alpolgármester

**Határidő:** soron következő képviselő-testületi ülés

(4 bizottsági tag van jelen, 4 igen, 0 nem, 0 tartózkodás)

Az ülés befejezésének időpontja: 9 óra 47 perc.

A jegyzőkönyv gépelve 2020. július 07. napján.

……………………………….

**dr. Biró Zsolt**

Bizottság elnöke

Hitelesítette: ……………………………

**dr. Sánta Zsófia**

……….………………………

**Kertész Anna**

Jegyzőkönyvvezető

|  |
| --- |
| **Kapják:**  Jegyzői Titkárság  Budapest Főváros Kormányhivatala |